Værket, der længe har været anset som det mest komplette værk om militærstrategi, er absolut det mest berømte værk herom og har påvirket militær planlægning og udførelse i mange situationer. Værket er først oversat til et europæisk sprog for to hundrede år siden af den franske missionær, fader Amiot. "Krigskunsten" siges at have inspireret og haft indflydelse på Napoleon, den tyske generalstab og endda Operation Ørkenstorm. Mange verdensledere, lige fra Mao Zedong til Vo Nguyen Giap, har fundet inspiration i dette værk. Selv det brasilianske landshold har draget nytte af denne bog. Da den nu tidligere landstræner Scolari overtog stillingen som landstræner i sin tid, forærede han hver spiller et eksemplar af bogen.